
საქართველოს ფინანსთა 
მინისტრის ბრძანება №491

2008 წლის 4 ივნისი
 ქ. თბილისი

„საქართველოს ფინანსთა სამინისტროს სისტემაში სტაჟირების გავლის წესის დამტკიცების შესახებ“ საქართველოს ფინანსთა მინისტრის 2007 წლის  10 ოქტომბრის №1131 ბრძანებაში ცვლილებებისა და დამატების შეტანის თაობაზე

„ნორმატიული აქტების შესახებ“ საქართველოს კანონის 36-ე მუხლის შესაბამისად, ვბრძანებ:

მუხლი 1.
 „საქართველოს ფინანსთა სამინისტროს სისტემაში სტაჟირების გავლის წესის დამტკიცების შესახებ“ საქართველოს ფინანსთა მინისტრის 2007 წლის 10 ოქტომბრის №1131 ბრძანებაში (სსმ III, 16.10.07წ., №144, მუხლი 1602) შეტანილ იქნეს შემდეგი ცვლილებები და დამატება:

1. „საქართველოს ფინანსთა სამინისტროს სისტემაში სტაჟირების გავლის წესის“:

ა) პირველი მუხლი ჩამოყალიბდეს შემდეგი რედაქციით:


 „მუხლი 1.

ეს წესი განსაზღვრავს საქართველოს ფინანსთა სამინისტროს (შემდგომში – სამინისტრო) ცენტრალურ აპარატში და სახელმწიფო საქვეუწყებო დაწესებუ-ლებებში (შემოსავლების სამსახური, სახაზინო სამსახური (სახაზინო დეპარტამენტი), გენერალური ინსპექცია) სტაჟირების გავლის წესსა და პირობებს.“;

ბ) მე-3 მუხლის „დ“ ქვეპუნქტი ჩამოყალიბდეს შემდეგი რედაქციით:

„დ) დაწესებულება – სამინისტროს ცენტრალური აპარატი, შემოსავლების სამსახური, სახაზინო სამსახური (სახაზინო დეპარტამენტი) და გენერალური ინსპექცია.“.

2. დანართი №1-ის:

ა) მე-11 პუნქტი ჩამოყალიბდეს შემდეგი რედაქციით:

„11. დაწესებულება, რომელშიც თქვენ გსურთ გაიაროთ სტაჟირება:

 საქართველოს ფინანსთა სამინისტროს ცენტრალური აპარატი;

 საქართველოს ფიანანსთა სამინისტროს შემოსავლების სამსახური; 

 საქართველოს ფინანსთა სამინისტროს სახაზინო სამსახური (სახაზინო დეპარტამენტი); 

 საქართველოს ფინანსთა სამინისტროს გენერალური ინსპექცია“;

ბ) 12.3 და 12.4 პუნქტები ჩამოყალიბდეს შემდეგი რედაქციით:
 

„12.3. საქართველოს ფინანსთა სამინისტროს შემოსავლების სამსახურის 

ტერიტორიული ორგანოები

დასახელება ––––––––––––––––––––––––––––

 მომსახურების სამმართველო/გადამხდელთა მომსახურების სამმართველო;

 გადასახადების ადმინისტრირების სამმართველო;

 იურიდიული სამმართველო/იურიდიულ საკითხთა სამმართველო;

 საბაჟო დამუშავების ოპერაციის სამმართველო;

 ინფორმაციის დამუშავებისა და ანალიზის სამმართველო (თბილისის რეგიონალური ცენტრი (საგადასახადო ინსპექცია));

 ადმინისტრაცია;

 საგადასახადო შემოწმებების სამმართველო (მსხვილ გადამხდელთა საგადასახადო ინსპექცია/თბილისის რეგიონალური ცენტრი (საგადასახადო ინსპექცია));

 საბაჟო კონტროლისა და ინფორმაციის დამუშავების განყოფილება;

 საბაჟო გამშვები პუნქტი;

 საბაჟო საგუშაგო.

შემოსავლების სამსახურის საგამოძიებო დეპარტამენტი

 ადმინისტრაცია;

 განსაკუთრებულ მნიშვნელოვან საქმეთა მთავარი სამმართველო;

 თბილისის მთავარი სამმართველო;

 ქვემო ქართლის სამმართველო;

 კახეთის სამმართველო;

 მცხეთა-მთიანეთის სამმართველო;

 შიდა ქართლის სამმართველო;

 სამცხე-ჯავახეთის სამმართველო;

 იმერეთის, რაჭა-ლეჩხუმის და გურიის სამმართველო;

 სამეგრელო-ზემო სვანეთის სამმართველო;

 აჭარის სამმართველო.

შემოსავლების სამსახურის აუდიტის დეპარტამენტი

 ადმინისტრაცია;

 ქ. თბილისის მთავარი სამმართველო;

 აღმოსავლეთის მთავარი სამმართველო;

 დასავლეთის მთავარი სამმართველო;

 კონტროლის, დაგეგმვის და იურიდიულ საკითხთა მთავარი სამმართველო.

12.4. საქართველოს ფინანსთა სამინისტროს სახაზინო სამსახური (სახაზინო დეპარტამენტი)

 სახელმწიფო ბიუჯეტის ხარჯების დეპარტამენტი;

 აღრიცხვა-ანგარიშგების დეპარტამენტი;

 საოპერაციო დეპარტამენტი;

 საანგარიშსწორებო დეპარტამენტი;

 ადმინისტრაციული დეპარტამენტი.“;

3. დანართ №1-ს დაემატოს შემდეგი შინაარსის 12.5 პუნქტი:

„12.5. საქართველოს ფინანსთა სამინისტროს გენერალური ინსპექცია

 შემოწმებისა და ფინანსური მონიტორინგის სამმართველო;

 რისკების შესწავლისა და შიდა აუდიტის სამმართველო;

 სპეციალურ დავალებათა შესწავლის სამმართველო;

 საქმისწარმოებისა და მატერიალურ-ტექნიკური უზრუნველყოფის სამმართველო.“.


მუხლი 2.
 ბრძანება ამოქმედდეს გამოქვეყნებისთანავე.

 ნ. გილაური

